Na temelju članka 98. Zakona o odgoju i obrazovanju u osnovnoj i srednjoj školi ( Narodne novine broj 87/08., 86/09., 92/10., 105/10., 90/11,16/12 i 86/12) Školski odbor Osnovne škole Dragutina Domjanića, Sveti Ivan Zelina, uz prethodnu suglasnost Zagrebačke županije KLASA:021-04/13-01/01, URBROJ:238/1-01-73-72 od 5. 3. 2013. g., na sjednici održanoj 4. 4. 2013. godine donio je

ODLUKU O IZMJENAMA I DOPUNAMA

STATUTA OSNOVNE ŠKOLE DRAGUTINA DOMJANIĆA SVETI IVAN ZELINA

Članak 1.

U Statutu OŠ D. Domjanića,

KLASA. 012-03/08-01/01, URBROJ: 238/30-31-08-1, od 18. 11. 2008. g.,

KLASA: 012-03/11-01/01, URBROJ: 238/30-31-11-09-1 od 20. 04. 2011. g.

KLASA: 012-03/12-01/01, URBROJ: 238/30-31-12-09-1 od 06.09. 2012. g.

članak 30. mijenja se i glasi:

„Članom Školskog odbora ne može biti imenovana osoba koja je pravomoćno osuđena na kaznu zatvora (neovisno o tome je li izrečena uvjetna ili bezuvjetna kazna ) za neko od kaznenih djela počinjenih s namjerom protiv života i tijela, protiv slobode i prava čovjeka i građanina, protiv Republike Hrvatske, protiv vrijednosti zaštićenih međunarodnim pravom, protiv spolne slobode i spolnog ćudoređa, protiv braka, obitelji i mladeži, protiv imovine, protiv sigurnosti pravnog prometa i poslovanja, protiv pravosuđa, protiv vjerodostojnosti isprava, protiv javnog reda, protiv službene dužnosti, osim ako je nastupila rehabilitacija prema posebnom zakonu. „

Članak 2.

Članak 68. mijenja se i glasi:

„U roku od osam (8) dana od sjednice Školskog odbora na kojoj su utvrđeni kandidati koji ispunjavaju uvjete natječaja za ravnatelja Škole i koji su ponude dostavili u propisanom roku , sazivaju se sjednice Učiteljskog vijeća, Vijeća roditelja i skup (zbor ) radnika.“

Članak 3.

Članak 69. mijenja se i glasi:

„Na sjednici Učiteljskog vijeća, Vijeća roditelja i na skupu (zboru) radnika nazočne se izvješćuje o kandidatima za ravnatelja škole koji ispunjavaju uvjete natječaja i koji su ponude dostavili u propisanom roku.

Učiteljsko vijeće,Vijeće roditelja i skup (zbor) radnika tajno glasuju o kandidatima za ravnatelja škole iz stavka 1. ovog članka, a nakon završenog glasovanja donosi se pisani zaključak koji se dostavlja Školskom odboru.

Glasovanje je pravovaljano ako mu je pristupila najmanje natpolovična većina članova Učiteljskog vijeća, Vijeća roditelja te skupa (zbora) radnika.

Zaključci tijela iz stavka 2. ovog članka obvezuju članove Školskog odbora koje ih je imenovalo u školski odbor. „

Članak 4.

Članak 70. mijenja se i glasi:

„Na sjednici Učiteljskog vijeća, Vijeća roditelja i skupu (zboru) radnika bira se izborno povjerenstvo koje će voditi postupak glasovanja i zapisnik o izborima.

Izborno povjerenstvo ima predsjednika i dva (2) člana.

Članom izbornog povjerenstva ne može biti osoba koja je kandidat za ravnatelja Škole.

Izborno povjerenstvo abecednim redom utvrđuje izbornu listu kandidata za ravnatelja koji udovoljavaju uvjetima natječaja i koji su dostavili ponude u roku.

Glasački listići izrađuju se abecednim redom i ovjeravaju pečatom Škole, a broj glasačkih listića mora biti jednak broju članova nazočnih na sjednici na kojoj se provodi glasovanje.

Svaki član nazočan na sjednici Učiteljskog vijeća, Vijeća roditelja i skupu (zboru) radnika glasuje na način da na glasačkom listiću zaokruži redni broj ispred prezimena kandidata za kojeg glasuje.

Svaki drukčiji način glasovanja smatra se nevažećim glasačkim listićem.“

Članak 5.

Članak 71. mijenja se i glasi:

„Nakon obavljenog glasovanja izborno povjerenstvo prebrojava glasove s važećih glasačkih listića i sastavlja listu kandidata za ravnatelja Škole prema broju dobivenih glasova.

Glasovanje se može ponoviti slučaju ako Učiteljsko vijeće, Vijeće roditelja ili skup (zbor) radnika raspolažu dokazima da je tijekom izbora bilo propusta koji su utjecali na rezultate glasovanja.

Na temelju utvrđenih rezultata glasovanja donose se zaključci iz članka 69. stavci 2.i 4. ovog statuta.“

Članak 6.

Iza članka 71. dodaje se članak 71 a koji glasi:

„Na temelju dostavljenih zaključaka iz članka 69. stavci 2.i 4. te članka 71.stavak 3. ovog statuta Školski odbor javnim glasovanjem donosi odluku o izboru kandidata za ravnatelja za kojeg će zatražiti prethodnu suglasnost ministra.“

Članak 7.

U članku 74. dodaju se novi stavci 1. i 2. koji glase:

„Nakon dobivene suglasnosti ministra Školski odbor obvezan je u roku od petnaest (15) dana od isteka roka iz članka 64. stavka 3. ovog statuta donijeti odluku o imenovanju kandidata za ravnatelja za kojeg je zatražena prethodna suglasnost.

Odluku o imenovanju ravnatelja Školski odbor donosi javnim glasovanjem.“

Stavak 1. postaje stavak 3., a stavak 2. postaje stavak 4.

Članak 8.

U članku 76. točka 14. mijenja se i glasi:

„- samostalno odlučuje o zasnivanju radnog odnosa kada je zbog obavljanja poslova koji ne trpe odgodu potrebno zaposliti osobu na vrijeme do 15 dana“

Članak 9.

U članku 85. stavak 3. mijenja se i glasi:

„Iznimno, ravnatelj može samostalno zasnovati radni odnos s tajnikom Škole bez natječaja kada je zbog obavljanja poslova koji ne trpe odgodu potrebno zaposliti osobu na vrijeme do 15 dana, a uz prethodnu suglasnost školskog odbora bez natječaja na određeno vrijeme, do zasnivanja radnog odnosa na temelju natječaja ili na drugi propisani način, ali ne dulje od 60 dana.”

Članak 10.

U članku 87. u stavku 2. dodaje se točka 11. koja glasi:

„- donosi stajalište u postupku izbora i imenovanja ravnatelja“

Članak 11.

U članku 96. iza stavka 1. dodaje se novi stavak 2. koji glasi:

„Iznimno od stavka 1. ovog članka u prvi razred može se upisati i dijete koje do 31. ožujka tekuće godine nema navršenih šest (6) godina života , na zahtjev roditelja i sukladno rješenju ureda državne uprave u Zagrebačkoj županiji.“

Stavak 2. postaje stavak 3.

Članak 12.

U članku 98. stavak 1. mijenja se i glasi:

„Psihofizičko stanje djeteta prije redovitog upisa u prvi razred utvrđuje stručno povjerenstvo Škole.“

Stavak 2. mijenja se i glasi:

„Psihofizičko stanje djeteta odnosno učenika radi prijevremenog upisa, odgode ili privremenog oslobađanja od upisa u prvi razred, privremenog oslobađanja od već započetog školovanja i radi utvrđivanja primjerenog školovanja utvrđuje stručno povjerenstvo ureda državne uprave u Zagrebačkoj županiji.“

Članak 13.

U članku 103. dodaju se stavci 2. i 3. koji glase:

„U slučaju prelaska učenika iz druge osnovne škole Škola je dužna omogućiti učeniku učenje stranog jezika koji mu je prvi strani jezik , a ako se taj strani jezik ne uči u Školi , obvezna je učeniku omogućiti pohađanje tog stranog jezika u drugoj školi.

Uvjete i način pohađanja prvog stranog jezika u drugoj školi utvrđuje Škola uz suglasnost ureda državne uprave u Zagrebačkoj županiji i roditelja učenika.“

Članak 14.

U članku 156. stavak 2. mijenja se i glasi:

„Na kraju školske godine učenici dobivaju svjedodžbu o postignutom uspjehu.“

Članak 15.

U članku 162. dodaje se točka 10. koja glasi:

„- donosi stajalište u postupku izbora i imenovanja ravnatelja“

Članak 16.

U članku 165. u stavku 2. iza riječi „ javnim glasovanjem“ briše se točka, dodaje se zarez i riječi: „osim ako je zakonskim odredbama odnosno odredbama ovog statuta određeno drukčije.“

Članak 17.

U članku 169. stavak 4. mijenja i glasi:

„O pitanjima iz svoje nadležnosti skup radnika odlučuje većinom glasova nazočnih radnika, javnim glasovanjem, osim kada je zakonom odnosno odredbama ovog Statuta određeno drukčije.“

Članak 18.

Ova Odluka o izmjenama i dopunama Statuta stupa na snagu osmog dana od dana objave na oglasnoj ploči Škole.

 Predsjednica Školskog odbora:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Irena Hrženjak

Ova odluka o izmjenama i dopunama Statuta objavljena je na oglasnoj ploči Škole dana 10. 4. 2013. godine a stupila je na snagu 18. 4. 2013. godine.

KLASA: 012-03/13-01/01

Urbroj: 238/30-31-13-09-1

 Ravnateljica:

 \_\_\_\_\_\_\_\_\_\_\_\_\_\_\_\_\_\_\_\_\_

 mr. Gordana Čosić, prof.